Diari Oficial de la Generalitat Valenciana


Sumari del DOGV 6033, del 11-06-2009 (2009/5580)

Assumpte civil 000597/2008. Notificació de la sentència i la interlocutòria de rectificació a Silviu Nita.
----------------------------------------------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5580


Data del document
:   29-04-2009

Organisme emissor
:   Jutjat de Primera Instància Número 3 de Vila-real

Tipus de document
:   Edicte

Assumpte civil 000597/2008. Notificació de la sentència i la interlocutòria de rectificació a Silviu Nita. [2009/5580]  
Judici: divorci contenciós 000597/2008.  
Part demandant: Carmen Gabriela Nita Bogdan.  
Part demandada: Silviu Nita.  
En el judici esmentat s'ha dictat la sentència i la interlocutòria de rectificació d'esta. L'encapçalament i dispositiva de la sentència, així com la part dispositiva de la interlocutòria són, literalment, com es diu:  
«Sentència número 000044/2009  
Jutgessa que la dicta: María Fernanda Tejero Segui.  
Vila-real, 24 de febrer de 2009.  
M.ª Fernanda Tejero Segui, jutgessa del Jutjat de Primera Instància i Instrucció número 3 de Vila-real i partit judicial, ha vist estes actuacions de divorci, seguides amb el número 597/2008, promogudes a instàncies de Carmen Gabriela Nita Bogdan, representada pel procurador, Miguel Tena Riera, i assistida pel lletrat Rafael Gascó Marco, contra Silviu Nita, declarat en rebel·lia.  
Dispositiva  
Estime la demanda interposada per la representació processal de Carmen Gabriela Nita Bogdan, representada pel procurador Miguel Tena Riera, i assistida pel lletrat Rafael Gascó Marco, contra Silviu Nita, declarat en rebel·lia, i dispose les mesures incloses en la pètita de la demanda.  
No pertoca fer una imposició expressa de costes.  
Contra esta resolució, es pot interposar un recurs d'apel·lació, perquè siga resolt davant de l'Audiència Provincial de Castelló. Feu saber esta resolució al registre civil on conste inscrit el matrimoni.  
Esta és la meua sentència que, definitivament jutjant en primera instància, pronuncie mane i firme.»  
«Interlocutòria  
Jutgessa que la dicta: María Fernanda Tejero Segui.  
Lloc: Vila-real.  
Data: 18 de març de 2009.  
Part dispositiva: s'esmena l'omissió advertida en la sentència número 44/2009, de data 24 de febrer de 2009, i la part dispositiva queda en els termes següents:  
"Estime la demanda interposada per la representació processal de Carmen Gabriela Nita Bogdan, representada pel procurador Miguel Tena Riera, i assistida pel lletrat Rafael Gascó Marco, contra Silviu Nita, declarat en rebel·lia, i dispose les mesures següents:  
1. La pàtria potestat dels progenitors sobre el fill menor ha de ser compartida.  
2. La guarda i custòdia sobre el fill menor del matrimoni s'atribueix a Carmen Gabriela Nita.  
3. Que l'ús i gaudi del domicili familiar s'atribuïsca a Carmen Gabriela Nita i el fill menor.  
4. Es disposa a favor del pare el següent règim de visites:  
- Caps de setmana alterns: el pare tindrà en companyia seua el menor els caps de setmana alterns, des del dissabte a les 10.00 i fins al diumenge a les 19.30 i haurà de lliurar i recollir el menor al domicili matern.  
- Vacances: els períodes de vacances del menor de qualsevol tipus seran gaudits per ambdós progenitors a mitges, corresponent al pare la primera meitat en els anys imparells i a la mare en els parells.  
Igualment, el pare podrà comunicar-se telefònicament amb el menor en qualsevol moment, sense interferir en el seu descans o activitats d'estudi, d'una manera raonable; tindrà dret a visitar-lo al domicili matern o al lloc on es trobe en cas que estiguera convalescent per qualsevol malaltia.  
5. Es disposa a favor del menor i a càrrec del pare una pensió alimentària de cinc-cents euros (500,00 euros) mensuals, pagadors de bestreta durant els cinc primers dies de cada mes en el compte que designe la senyora Nita, i que s'actualitzaran de forma anual pel gener de cada any de conformitat amb les variacions que experimente l'índex de preus al consum (IPC) o similar que poguera substituir-lo, amb efectes retroactius en cas de retard en la seua publicació.  
L'obligatorietat del pagament a la pensió alimentària al fill menor haurà d'estendre's, no sols fins que arribe a la independència jurídica, sinó també econòmica.  
Quant a les despeses extraordinàries del menor, hauran d'anar a mitges entre els progenitors; estes despeses inclouran de forma exclusiva aquelles que es consideren necessàries per a la seua salut i no estiguen cobertes per les corresponents assegurances mèdiques o la Seguretat Social, com ara òptiques, psicològiques, farmacèutiques, o similars.  
Qualsevol altra despesa que no estiga inclosa entre els anteriors, com ara la realització d'activitats complementàries, cursos, activitats esportives, etc. anirà a càrrec d'ambdós progenitors al 50% per al cas que ambdós estiguen d'acord amb la seua realització. En cas contrari, i sempre que no hi haja una negativa expressa de l'altre progenitor (atés que ambdós mantenen la pàtria potestat), les despeses esmentades aniran a càrrec de forma exclusiva de qui desitge el desenvolupament de l'activitat o assumpte en qüestió.  
6. Es disposa que en concepte de càrregues del matrimoni el senyor Nita haurà de fer front a la cinquena part de la quota mensual del préstec hipotecari de l'habitatge familiar.  
7. Es disposa fixar una pensió compensatòria de quatre-cents euros (400 euros) mensuals a favor de l'esposa, a càrrec del senyor Nita".  
Esta interlocutòria és ferma i no s'hi pot interposar cap recurs, sense perjudici del recurs que pertoque contra la resolució original, que ja va ser indicat quan aquella es va notificar. Però el termini per a interposar-lo començarà a computar-se des de l'endemà de la notificació d'esta interlocutòria (article 215.4 de la Llei d'Enjudiciament Civil nova). Ho disposa i firma la jutgessa. En done fe.  
Firma del jutge. Firma del secretari».  
Atés que es desconeix el domicili o residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat per a dur a terme la diligència de notificació de sentència i interlocutòria al demandat Silviu Nita.  
Vila-real, 29 d'abril de 2009.- El secretari judicial: Javier Saint-Marc Gutiérrez.